অপেশ্বরী সবাহ

অপেশ্বরী সবাহ বা অপেচরা সবাহ হল অসমীয়া সমাজে প্রচলিত লোকবিশ্বাসভিত্তিক একটি আচার-অনুষ্ঠান। অসমীয়া লোকমতে ছেলে-মেয়ে শুকিয়ে যাওয়া, ঘনঘন অসুস্থ হওয়া, বয়স অনুযায়ী কথা না ফোটা অথবা কিশোরী মেয়ের পুষ্পিতা হওয়ার সময় কোনো সমস্যা দেখা দিলে সেগুলোকে অপেশ্বরী নামে পরিচিত লোকদেবীর কুদৃষ্টি বলে ধরা হয়। উজনি ও নামনি আসামের বিভিন্ন অঞ্চলে এই ধরনের অশুভ প্রভাব থেকে মুক্তির উদ্দেশ্যে মহিলাদের মাধ্যমে ‘অপেশ্বরীর নাম’ গেয়ে অপেশ্বরী সবাহ পালন করা হয়। যেসব পরিবারের বাড়িতে এই লক্ষণগুলি দেখা যায়, সেই পরিবারের গৃহস্থ ভক্তিভরে দেবীর নিকট রোগমুক্তি বা অশুভ শক্তি দূর করার প্রার্থনা করেন। অনুষ্ঠানটি দুপুরের সময় খোলা আকাশের নিচে বা চৌতালের কোনো শুদ্ধ স্থানে শরাই, প্রদীপ, ধূপ, ফল, দুধ, চালের গুঁড়ি, পাকা কলা, চিনি ইত্যাদি সাজিয়ে মহিলারা একত্র হয়ে সম্পন্ন করেন।

 পালনের কারণ 
অসমের লোকবিশ্বাসে অপেশ্বরী দেবীরা কল্যাণকামিনী ও অকল্যাণকামিনী—উভয় রূপেই বিবেচিত। অকল্যাণকামিনী রূপে তাঁদের কুদৃষ্টির কারণে শিশু শুকিয়ে যাওয়া, পয়াজ্বরা হওয়া, হাত-পা ছোঁড়াছুড়ি করা, একাংগী, ‘পিঠা-গলীয়া’ রোগ, কিশোরী মেয়ের অশান্তি বা দীর্ঘকালীন অস্বস্তি, দেহে ব্যথা ইত্যাদি সমস্যা দেখা দেয় বলে মনে করা হয়। দেবীর পূজা-উপাসনায় এসব রোগ-বৈকল্য দূর হয় বলেও বিশ্বাস প্রচলিত। আবার কল্যাণকামিনী রূপে অপেশ্বরীর কৃপায় নিঃসন্তান নারী সন্তান লাভ করে, অবিবাহিতা মেয়ে উপযুক্ত পাত্র পায় এবং ধন-জন বৃদ্ধির আশীর্বাদ লাভ হয় বলেও লোকবিশ্বাসে বলা হয়।

 রীতি-নীতি 
অপেশ্বরী সবাহ সাধারণত রবিবার ভরদুপুরে অনুষ্ঠিত হয়। রবিবার সূর্যের সঙ্গে যুক্ত এবং লোকবিশ্বাসে অপেশ্বরী সূর্যের কন্যা—এই সম্পর্কের ভিত্তিতে রবিবার দুপুরকে বিশেষ শুভ হিসেবে ধরা হয়।

উজনি আসামে বয়স্ক বিধবারা পিঠার গুঁড়ো, দুধ, কলা ইত্যাদি উপকরণ দিয়ে দুপুরবেলা অপেশ্বরী সবাহ সম্পন্ন করেন। বাড়ির চৌতালে চারটি খুঁটি পুঁতে তার ওপর সরা বা উঁচু খুঁটির ওপর জাপি রেখে বেদী তৈরি করা হয়। বেদীর ওপর প্রদীপ, ধূপ, ধূনা জ্বালিয়ে নৈবেদ্য অর্পণের পরে মহিলারা নামগান শুরু করেন।

নামনি আসামের বিশেষত কামরূপ অঞ্চলে মাঝচৌতালে মণ্ডপ তৈরি করে তাতে তিনটি বিস্তৃত বৃত্ত আঁকা হয়। বৃত্তগুলিকে চালগুঁড়ি দিয়ে মণ্ডলচিহ্নযুক্ত করা হয়। সেখানে মহিলারা সম্মিলিতভাবে অপেশ্বরীর নামধ্বনি করেন। কখনও তিন বা পাঁচ (বিজোড় সংখ্যা) অকমারী কন্যাকে দেবীর প্রতিরূপে সজ্জিত করে আসনে বসানো হয়। অপেশ্বরীর সঙ্গে সূর্য ও পঞ্চদেবতার পূজাও পুরোহিত দ্বারা সম্পন্ন করা হয়; এরপর মহিলারা নামগান করেন।

অপেশ্বরী সবাহের নামগানে চাপরিপেটা হয় না। নামের সময় পরিবারের সদস্যরা বিশেষত মহিলারা পূজাস্থলের সামনে হাতজোড় করে বসে থাকেন। নামের শুরুতে নামতীয়া আশীর্বাদ দেন এবং পরে দিহা ও পদযুক্ত গান পরিবেশন করেন।

 অপেশ্বরী সবাহের নাম 
অপেশ্বরী সবাহ যে রবিবার দুপুরে অনুষ্ঠিত হয়—তার ইঙ্গিত দিয়ে মহিলারা গেয়ে থাকেন:

অপেশ্বরী সবাহের আচার-বিধির সারাংশ নিচের গানে প্রকাশ করে:

কামরূপ অঞ্চলে নিচের গানটি দিয়ে অপেশ্বরী সবাহের সমাপ্তি বা বিদায় সম্পন্ন হয়:

অপেশ্বরী সবাহের এই পরম্পরা অসমের পাশাপাশি পশ্চিমবঙ্গ, ওড়িশা প্রভৃতি স্থানেও প্রচলিত।

 তথ্যসূত্র 

বিষয়শ্রেণী:আসামের উৎসব
বিষয়শ্রেণী:আসামের সংস্কৃতি